CELEX: 32015R2084
Language: lv
Date: 2015-11-18 00:00:00
Title: Komisijas Īstenošanas regula (ES) 2015/2084 (2015. gada 18. novembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu flupiradifuronu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

19.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 302/89
            
         KOMISIJAS ĪSTENOŠANAS REGULA (ES) 2015/2084
   (2015. gada 18. novembris),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu flupiradifuronu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:
   
               (1)
            
            
               Nīderlande 2012. gada 8. maijā saskaņā ar Regulas (EK) Nr. 1107/2009 7. panta 1. punktu saņēma uzņēmuma Bayer CropScience AG pieteikumu darbīgās vielas flupiradifurona apstiprināšanai.
            
         
               (2)
            
            
               Saskaņā ar minētās regulas 9. panta 3. punktu Nīderlande kā ziņotāja dalībvalsts 2012. gada 21. jūnijā paziņoja iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“iestāde”), ka pieteikums ir pieņemams.
            
         
               (3)
            
            
               Novērtējuma ziņojuma projektu, kurā novērtēts, vai sagaidāms, ka minētā darbīgā viela varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem, ziņotāja dalībvalsts 2014. gada 1. februārī iesniedza Komisijai un tā kopiju nosūtīja iestādei.
            
         
               (4)
            
            
               Iestāde veica darbības atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un iestādei iesniegtu papildu informāciju. Ziņotāja dalībvalsts 2015. gada janvārī iesniedza iestādei papildu informācijas novērtējumu kā atjauninātu novērtējuma ziņojuma projektu.
            
         
               (5)
            
            
               Iestāde 2015. gada 4. februārī pieteikuma iesniedzējam, dalībvalstīm un Komisijai darīja zināmu savu secinājumu par to, vai ir sagaidāms, ka darbīgā viela flupiradifurons varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem (2). Iestāde savu secinājumu darīja pieejamu sabiedrībai.
            
         
               (6)
            
            
               Komisija 2015. gada 13. jūlijā Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par flupiradifuronu un ar regulas projektu, ar ko paredz apstiprināt flupiradifuronu.
            
         
               (7)
            
            
               Pieteikuma iesniedzējam tika dota iespēja iesniegt komentārus par pārskata ziņojumu.
            
         
               (8)
            
            
               Attiecībā uz vismaz viena darbīgo vielu saturoša augu aizsardzības līdzekļa vienu vai vairākiem raksturīgiem lietojumiem un jo īpaši attiecībā uz lietojumiem, kas tika pārbaudīti un sīki izklāstīti pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc tiek uzskatīts, ka minētie apstiprināšanas kritēriji ir izpildīti. Tāpēc ir lietderīgi apstiprināt flupiradifuronu.
            
         
               (9)
            
            
               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir jāiekļauj atsevišķi nosacījumi un ierobežojumi. Īpaši lietderīgi ir pieprasīt papildu apstiprinošu informāciju.
            
         
               (10)
            
            
               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgo vielu flupiradifuronu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  EFSA Journal 2014; 12(12):3913. Pieejams tiešsaistē: www.efsa.europa.eu.
   
      (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      I PIELIKUMS
      
                  Vispārpieņemtais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprinājuma termiņa beigas
               
               
                  Īpaši noteikumi
               
            
                  Flupiradifurons
                  
                     CAS Nr.: 951659-40-8
                  
                     CIPAC Nr.: 987
               
               
                  4-[(6-hlor-3-piridilmetil)(2,2-difluoretil)amino]furān-2(5H)-ons
               
               
                  ≥ 960 g/kg
               
               
                  2015. gada 9. decembris
               
               
                  2025. gada 9. decembris
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par flupiradifuronu secinājumus un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:
                  
                              —
                           
                           
                              darbinieku un operatoru aizsardzībai,
                           
                        
                              —
                           
                           
                              riskam attiecībā uz nemērķa sugu posmkājiem, ūdens bezmugurkaulniekiem un mazajiem zālēdājiem zīdītājiem,
                           
                        
                              —
                           
                           
                              gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai jutīgiem klimatiskajiem apstākļiem,
                           
                        
                              —
                           
                           
                              atliekām dzīvnieku matricās un rotācijas kultūrās.
                           
                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs sniedz apstiprinošu informāciju par:
                  
                              1)
                           
                           
                              ražotās darbīgās vielas tehnisko specifikāciju (pamatojoties uz komerciāla mēroga ražošanu), tostarp dažu atsevišķu piemaisījumu būtiskumu;
                           
                        
                              2)
                           
                           
                              toksiskuma pārbaudēs izmantoto partiju atbilstību apstiprinātajām tehniskajām specifikācijām;
                           
                        
                              3)
                           
                           
                              ūdens attīrīšanas procesu ietekmi uz to atlieku īpašībām, kuras atrodas virszemes ūdeņos un gruntsūdeņos, ja no virszemes ūdeņiem un gruntsūdeņiem iegūst dzeramo ūdeni.
                           
                        Pieteikuma iesniedzējs iesniedz Komisijai, dalībvalstīm un iestādei 1) un 2) punktā prasīto informāciju līdz 2016. gada 9. jūnijam un 3) punktā prasīto informāciju divu gadu laikā pēc tam, kad pieņemtas vadlīnijas par ūdens attīrīšanas procesu ietekmi uz tādu atlieku īpašībām, kuras atrodas virszemes ūdeņos un gruntsūdeņos.
               
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikuma B daļai pievieno šādu ierakstu:
      
         
                      
                  
                  
                     Vispārpieņemtais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Apstiprināšanas datums
                  
                  
                     Apstiprinājuma termiņa beigas
                  
                  
                     Īpaši noteikumi
                  
               
                     “91
                  
                  
                     Flupiradifurons
                     
                        CAS Nr.: 951659-40-8
                     
                        CIPAC Nr.: 987
                  
                  
                     4-[(6-hlor-3-piridilmetil)(2,2-difluoretil)amino]furān-2(5H)-ons
                  
                  
                     ≥ 960 g/kg
                  
                  
                     2015. gada 9. decembris
                  
                  
                     2025. gada 9. decembris
                  
                  
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par flupiradifuronu secinājumus un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš:
                     
                                 —
                              
                              
                                 darbinieku un operatoru aizsardzībai,
                              
                           
                                 —
                              
                              
                                 riskam attiecībā uz nemērķa sugu posmkājiem, ūdens bezmugurkaulniekiem un mazajiem zālēdājiem zīdītājiem,
                              
                           
                                 —
                              
                              
                                 gruntsūdeņu aizsardzībai, ja darbīgā viela tiek izmantota reģionos ar jutīgu augsni un/vai jutīgiem klimatiskajiem apstākļiem,
                              
                           
                                 —
                              
                              
                                 atliekām dzīvnieku matricās un rotācijas kultūrās.
                              
                           Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs sniedz apstiprinošu informāciju par:
                     
                                 1)
                              
                              
                                 ražotās darbīgās vielas tehnisko specifikāciju (pamatojoties uz komerciāla mēroga ražošanu), tostarp dažu atsevišķu piemaisījumu būtiskumu;
                              
                           
                                 2)
                              
                              
                                 toksiskuma pārbaudēs izmantoto partiju atbilstību apstiprinātajām tehniskajām specifikācijām;
                              
                           
                                 3)
                              
                              
                                 ūdens attīrīšanas procesu ietekmi uz to atlieku īpašībām, kuras atrodas virszemes ūdeņos un gruntsūdeņos, ja no virszemes ūdeņiem un gruntsūdeņiem iegūst dzeramo ūdeni.
                              
                           Pieteikuma iesniedzējs iesniedz Komisijai, dalībvalstīm un iestādei 1) un 2) punktā prasīto informāciju līdz 2016. gada 9. jūnijam un 3) punktā prasīto informāciju divu gadu laikā pēc tam, kad pieņemtas vadlīnijas par ūdens attīrīšanas procesu ietekmi uz tādu atlieku īpašībām, kuras atrodas virszemes ūdeņos un gruntsūdeņos.”
                  
               
      
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.